# Leonor Fernández de Torreblanca

Leonor Fernández de Torreblanca (Kordoba, Andaluzia,? - ibídem, 1557) Espainiako dama bat izan zen, Miguel de Cervantes idazlearen amama, data eta leku ezezagunetan jaioa (nahiz eta seguruenik Kordoban, mendearen azken herenean), eta Kordoban hil zen 1557an.

## Biografia

Kordobako mediku ezagun baten, Juan Díaz de Torreblancaren, eta Isabel Fernándezen alaba zen. Aitaren aldeko aitoita-amamak Juan Díaz de Torreblanca eta María Alonso. Amaren aldekoak, ostera, Diego Martínez eta Juana Fernández. 1500. urte inguruan ezkondu zen Juan de Cervantes abokatuarekin, hura ere Kordobakoa eta Salamancako Unibertsitatean lizentziatua. Lau seme-alaba izan zituen: Juan (garaiz aurretik hil zen, 1540 inguruan), Maria (ospetsua, garai hartako noble-etxe handi bateko pertsonaia ezagun batekin izandako maitasun-harremanarengatik), Rodrigo (Miguel de Cervantes idazlearen aita, 1585 arte bizi izan zena), eta Andrés (1593 inguruan hilda). Urte batzuetan, senarrarekin joan zen Administrazio Publikoaren edo noble-familia handien zerbitzuan egindako ibilbide bikainean bete behar izan zituen destinoengatik, nahiz eta, 1538tik aurrera, senarragandik bananduta egon zen, Alcalá de Henaresen bizi izan zen familia eta etxea zaintzen, eta Juan de Cervantes, berriz, familia baztertu eta bere jaioterrira itzulita.
Handik aurrera, Leonorrek aurre egin behar izan zion etxekoak estutzen hasi ziren arazo ekonomikoari. Bitartean senarra lasai bizi izan zen bere jaioterrian, esklabo eta morroien laguntzarekin. Alcalá de Henaresetik, Leonor de Torreblanca 1551n Valladolidera pasatu zen, eta han, Rodrigo semeak, zirujau lanetan ari zenak, bere lanbidean aurrera egiteko aukera gehiago izatea espero zuen eta. Familia osoak Pisuerga herrian izan zituen zailtasun berrien ondoren, Leonor andreak bere ondasun guztiak bere izenean jarri behar izan zituen, Rodrigok metatutako zorrek bahitura agindu bat eragin baitzuten.
1553an, beti Rodrigorekin eta bere ingurukoekin batera -baina senarraren laguntza barik, orduko bananduta zegoen -, Alcalá de Henaresera itzuli zen berriro. Azkenik, bere jaioterrira itzuli zen. Senarra hil eta urtebetera hil zen.

## Erreferentziak

* 1 2 3 4 (Gaztelaniaz) Cervantes, Datos para niñosLeonor de Torreblanca Información personal Nacimiento ¿?Córdoba Fallecimiento 1557Córdoba Nacionalidad Española Familia Cónyuge Juan de Cervantes Hijos Rodrigo de Cervantes Andrés de. «Leonor Fernández de Torreblanca para Niños» ninos.kiddle.co (Noiz kontsultatua: 2023-11-23).
* ↑ www.coursehero.com (Noiz kontsultatua: 2023-11-23).
* ↑ «Torreblanca, Leonor de (¿-1557) » Enciclonet.com» www.enciclonet.com (Noiz kontsultatua: 2023-11-23).
* ↑ ISSN http://hesperia.webs.uvigo.es/paginas/indices/articulos/volXV-2/SliwaXV2.pdf..
* ↑ ISSN https://es.dbpedia.org/page/Leonor_Fern%C3%A1ndez_de_Torreblanca..
* ↑ (Gaztelaniaz) Pérez, Abraham Ramírez. (2022-11-19). «Juan de Cervantes y Leonor de Torreblanca, abuelos paternos del autor de El Quijote» Diario de Chiapas (Noiz kontsultatua: 2023-11-23).
* ↑ «Torreblanca, Leonor de (¿-1557) » MCNBiografias.com» www.mcnbiografias.es (Noiz kontsultatua: 2023-11-23).
* ↑ «Leonor Fernández de Torreblanca» Bing (Noiz kontsultatua: 2023-11-23).

## Kanpo estekak

* Datuak: Q29048275